
Materiale despre Penticostar: 

fede dea 


facere a lui Andrei Criteanul 


Cântarea 1-a, glasul al 2-lea 


Irmos: Cântarea lui Moise luând, strigă suflete: Ajutor şi acoperitor s-a făcut mie 
spre mântuire, Acesta este Dumnezeul meu şi-L voi proslăvi pe El. 


Răstignitu-Te-ai cu trupul, Cela ce eşti fără de patimă, după firea Tatălui; împun- 
su-Te-ai în coastă, izvorând lumii sânge şi apă. Tu eşti Dumnezeul nostru, pe Tine 
Te slăvim. 


Crucea Ta o cinstesc şi îngroparea o slăvesc, Bunule, şi laud şi mă închin învierii 
Tale şi strig: Tu eşti Dumnezeul nostru, pe Tine te slăvim. 


De ai şi gustat fiere, Cela ce eşti dulceaţa bisericii, dar ai izvorât nouă nestrică- 
ciune din coasta Ta; Tu eşti Dumnezeul nostru, pe Tine te slăvim. 


Socotit ai fost Mântuitorule cu morţii, Cela ce ai sculat pe cei morţi; gustat-ai stri- 
căciune şi stricăciune nicicum n-ai cunoscut. Tu eşti Dumnezeul nostru, pe Tine te 
slăvim. 


Să se veselească Sionul, să se bucure şi cerul; Hristos a înviat ridicând pe cei morţi, 
care îl laudă pe Dânsul cu cântări. Tu eşti Dumnezeul nostru, pe Tine te slăvim. 


Cu giulgiuri înfăşurând Iosif trupul Tău, Hristoase, în mormânt Te-a pus pe Tine 
mântuirea noastră şi pe cei morţi ca un Dumnezeu, i-ai înviat. 


Venind mai înainte de dimineaţă femeile, au văzut pe Hristos şi către dumnezeieştii 
ucenici au strigat: Adevărat a înviat Hristos, veniţi împreună cu noi să-L lăudăm pe 
Dânsul. 

Slavă Tatălui şi Fiului şi Sfântului Duh. 

Preasfântă Treime, Dumnezeire una, unime fără de început, Părinte şi Fiule şi 
dumnezeiescule Duh, mântuieşte lumea; că Tu eşti Dumnezeul nostru, pe Tine te 


slăvim. 


Şi acum şi pururea şi în vecii vecilor. Amin (a Născătoarei de Dumnezeu) 


Blestemul cel de demult l-ai dezlegat, Curată, în pântecele tău odrăslind nouă bine- 
cuvântare şi prunc născând: că Acesta este Dumnezeu, măcar deşi poartă trup. 


Catavasie: Ziua învierii să ne luminăm, popoare, Paştile Domnului, Paştile; că din 
moarte la viaţă şi de pe pământ la Cer, Hristos Dumnezeu ne-a trecut pe noi, cei 
ce-l cântăm cântare de biruinţă. 


Cântarea a 3-a 


Irmos: Pe mine, cel sterp la minte, arată-mă aducător de roadă, Dumnezeule, lu- 
crătorule al celor bune şi săditorule al celor cuvioase, cu milostivirea Ta. 


Palmele pe Cruce Ţi-ai pironit, lisuse şi toate neamurile din înşelăciune adunând, 
spre cunoştinţa Ta le-ai chemat, Mântuitorule. 


Norodul iudeu a strigat către Pilat: Slobozeşte nouă pe tâlharul cel făcător de rele; 
ridică, ridică, răstigneşte pe cel fără de păcat. 


Răstignindu-Te Tu, Hristoase, s-a întunecat lumina, pământul s-a cutremurat şi din 
mormânturi mulţi morţi s-au sculat, de frica puterii Tale. 


Stând înaintea Crucii Mieluşeaua Ta, Iisuse, cu plângere a strigat: Unde mergi, 
Fiule ? Unde Te duci, Mielule ? Cela ce Te-ai junghiat pentru toţi. 


Inchinu-mă Crucii Tale, laud şi îngroparea, cinstesc patimile şi cuiele mâinilor şi 
sulița, lisuse, şi învierea Ta. 


Inviat-ai, lisuse, prădatu-s-a vrăjmaşul, Adam împreună cu Eva s-au izbăvit din 
legături şi din stricăciune, cu învierea Ta. 


Înviind Tu, Hristoase, s-au sfărîmat încuietorile şi uşile iadului şi lanţurile morţii s- 
au dezlegat îndată de frica puterii Tale. 


De Dumnezeu primitorule losife, vino de stai împreună cu noi strigând: Inviat-a 
lisus Mântuitorul, cel ce a sculat pe Adam, pentru milostivirea Sa. 


Să se bucure cu noi cei doisprezece ucenici, împreună cu purtătoarele de mir femei, 
cu losif şi cu ceilalți ucenici şi uceniţe ale lui Hristos. 


Slavă Tatălui şi Fiului şi Sfântului Duh. 


Tatălui împreună şi Fiului şi Duhului celui drept, firii celei una mă închin şi o laud 
după ipostase despărțită şi după fiinţă unită. 


Şi acum şi pururea şi în vecii vecilor. Amin (a Născătoarei de Dumnezeu) 


Fericită eşti, Curată, ceea ce eşti din rădăcina lui lessei, din care toiagul şi floarea 
Hristos, după trup, pentru noi a odrăslit. 


Condacul Paştilor: De Te-ai şi pogorât în mormânt, Cela ce eşti fără de moarte, 
dar puterea iadului ai zdrobit şi ai înviat ca un biruitor, Hristoase Dumnezeule, 
zicând purtătoarelor de mir femei: Bucuraţi-vă! Şi apostolilor Tăi pace dăruindu-le, 
Cela ce dai celor căzuţi sculare. 


Icos: Pe Soarele cel mai-nainte de soare, carele a apus oarecând în mormânt, mers- 
au mai-nainte de către ziuă, căutându-L ca pe o zi, purtătoarele de mir femei şi una 
către alta au strigat: O prietenelor, veniţi cu miresme să ungem trupul cel de viaţă 
purtător şi îngropat, trupul cel ce a înviat pe Adam cel căzut, care zace în mormânt. 
Să mergem, să ne sârguim ca şi magii şi să ne închinăm şi să aducem miruri, în loc 
de daruri, Celui ce nu în scutece, ci în giulgiu este înfăşurat şi să plângem şi să stri- 
găm: O Stăpâne ! Scoală-Te, Cela ce dai celor căzuţi sculare. 


Sedelnele, glasul al 2-lea: 


Podobie: Cele de sus căutând de tot necazul ne izbăvim, de Dumnezeu Născătoa- 
Ii3, 


Miresme au adus femeile cu căldură la mormânt, Mântuitorule, şi de strălucirea 
îngerului cu sufletele s-au bucurat şi pe Tine Dumnezeu a toate Te-au propovăduit 
şi ucenicilor au strigat: Adevărat a înviat din mormânt Viaţa tuturor. 


Slavă Tatălui şi Fiului şi Sfântului Duh. Şi acum şi pururea şi în vecii vecilor, 
acelaşi glas şi podobie 


Ceata ucenicilor Tăi, împreună cu mironosiţele, se bucură, că praznic deobşte, 
împreună cu dânsele prăznuiesc, spre slava şi cinstea învierii Tale; şi printr-înşii 


strigăm către Tine, lubitorule de oameni: Dă poporului Tău mare milă. 


Cântarea a 4-a 


Irmos: Naşterea Ta cea din Fecioară, proorocul mai-nainte văzându-o a propovă- 
duit, strigând: Auzul Tău am auzit şi m-am temut, că de la amiazăzi şi din muntele 
cel sfânt, umbrit ai venit, Hristoase. 


Prin Cruce ai prădat pântecele iadului şi împreună ai ridicat pe cei morţi şi ai stricat 
tirania morţii. Pentru aceasta noi cei din Adam închinându-ne, lăudăm îngroparea 
şi învierea Ta, Hristoase. 


Mântuitorul nostru, carele ai binevoit pentru milostivirea milei a Te pironi pe 
Cruce şi a ne izbăvi pe noi de blestemul strămoşului, dezleagă legăturile păcatelor 
mele celor multe, că poţi face câte voieşti. 


Cela ce ai pironit pe Cruce blestemul meu cel de demult şi mi-ai izvorât, Mân- 
tuitorule, binecuvântarea, prin sângele cel din coasta Ta, dezleagă legăturile pă- 
catelor mele celor multe, că poţi face câte voieşti. 


Iadul, Mântuitorule, întâmpinându-Te pe Tine întru cele mai dedesubt, s-a amărât 
văzând cum pe aceia ce i-a putut înghiţi de demult, acum fără de voie îi dă înapoi; 
se iscodeşte în cele mai de jos ale sale şi se goleşte şi se pradă de cei morţi. 


De s-a şi pecetluit piatra şi cu strajă s-a întărit, o călcători de lege vrăjmaşi! Dar a 
înviat Domnul, precum mai-nainte a zis, dezlegând legăturile greşelilor mele celor 
multe; că poate face câte voiește. 


Cela ce ai înviat din mormânt şi ai prădat iadul şi ai înviat pe cei morţi şi ne- 
stricăciune mi-ai izvorât, dezleagă-mi legăturile păcatelor mele celor multe, că poţi 
face câte voieşti. 


Cu adevărat v-aţi ruşinat voi cei fărădelege, că Hristos a înviat şi împreună a ridicat 
pe cei morți, strigând: Indrăzniţi! Că Eu am biruit lumea. Deci, credeţi Lui, sau 
tăceți amăgitorilor, care tăgăduiţi învierea Lui. 


Cela ce ai strigat către purtătoarele de mir: Bucuraţi-vă, după ce ai înviat din mor- 
mânt, Bunule, şi către apostoli: Propovăduiţi scularea Mea! Dezleagă-mi legătu- 
rile păcatelor mele celor multe, că poţi face câte voieşti. 


Pe Iosif cu cel bun chip, pe râvnitorul bunei credinţe, pe sfetnicul şi ucenicul, 
împreună cu mironosiţele şi cu apostolii să-l cinstim, strigând cu dânşii şi cu cre- 
dință lăudând luminat învierea Mântuitorului. 


Slavă Tatălui şi Fiului şi Sfântului Duh. 


Slava cea nedespărțită a Dumnezeirii celei mai presus de fiinţă, cine va putea să o 
spună? Că una fiind după fire Treimea se laudă, fără de început, de o fiinţă, lău- 
dându-se unime în Treime, după Ipostasurile cele singuratice. 


Şi acum şi pururea şi în vecii vecilor. Amin (a Născătoarei de Dumnezeu) 
Ceea ce ai născut pe Cel ce S-a sălăşluit în pântecele tău fără sămânță, Maica fe- 
cioară curată, pe Acela neîncetat roagă-L, de Dumnezeu Născătoare, să-mi dezlege 


legăturile păcatelor mele celor multe, că-mi poţi ajuta la câte voieşti. 


Cântarea a 5-a 


Irmos: Negura sufletului meu, Mântuitorule, risipindu-o, cu lumina poruncilor 
Tale mă luminează, ca un Impărat al păcii. 


Tu m-ai dezbrăcat, Mântuitorul meu, de haina cea dintâi care mi-a ţesut-o, vai mie, 
semănătorul păcatului, îmbrăcându-te întru mine. 


Frunze de smochin, vai mie, mi-a cusut păcatul, mie, celui ce n-am păzit, Mântui- 
torul meu, prea curată porunca Ta, prin sfatul şarpelui. 


Sufletul meu cel rănit cu gândurile mele cele tâlhăreşti l-a vindecat, vărsând peste 
dânsul untdelemn şi vin, Hristos cel ce a venit la mine din Maria. 


Lângă Cruce stând Născătoarea de Dumnezeu cea fără prihană, ca o Maică a stri- 
gat: Lăsatu-m-ai singură, o Fiul meu şi Dumnezeule. 


Tu pe şarpele, începătorul răutăţii, cu arma Crucii Tale surpându-l întru învierea 
Ta, ai sfărâmat boldul morţii, lisuse. 


Unde-ţi este boldul tău, moarte ? Unde-ţi este biruinţa ta, iadule ? Adam să strige: 
Sfărâmatu-te-ai prin învierea Celui ce a sculat pe cei morți. 


Mironosiţele femei la mormântul Tău ajungând, al Celui ce ai înviat pe cei de jos, 
glas au auzit, zicând: A înviat Hristos. 


Pomenirea bine credincioaselor purtătoare de mir săvârşind şi a tuturor ucenicilor 
Tăi, întru luminată învierea Ta, te lăudăm pe tine, Hristoase. 


Pe cel cu bun chip să-l cinstim toţi după vrednicie, care trupul Domnului de pe 
lemn l-a pogorât şi l-a îngropat cu credinţă. 


Slavă Tatălui şi Fiului şi Sfântului Duh. 


Ție, lui Dumnezeu Tatăl şi Fiului şi Duhului mă închin, trei feţe şi aceste trei, una 
le cred că sunt, după fiinţa cea una. 


Şi acum şi pururea şi în vecii vecilor. Amin (a Născătoarei de Dumnezeu) 


Pe tine, ceea ce ai născut mai presus de fire, cu naştere fără sămânță, pe însuşi Stă- 
pânul Hristos, cel ce a înnoit firea, te lăudăm credincioşii. 


Cântarea a 6-a 


Irmos: Intru adâncul păcatelor sunt ţinut pururea şi în marea vieţii mă afund; ci, 
precum pe lona din fiară şi pe mine din patimi mă scoate şi mă mântuieşte. 


Mort este iadul, îndrăzniți pământenilor, că Hristos pe lemn spânzurându-Se, a 
aruncat sabia asupra lui şi zace mort; şi de cei ce îi avea s-a prădat, golindu-se. 


Prădatu-s-a iadul, îndrăzniți cei morți! Şi mormânturile s-au deschis, sculaţi-vă! 
Strigă către voi din iad Hristos, Cel ce a venit să scape pe toţi din moarte şi din stri- 
căciune. 


Pe cei morți precum ai putut i-ai înghițit oarecând, iar acum ţi-i cer, iadule, dă-mi-i 
înapoi! Strigă către tine Dătătorul de viață şi Dumnezeu, cel ce a venit să izbă- 
vească pe toţi din pântecele tău cel nesăţios. 


Femei, purtătoare de mir, ce vă mai grăbiţi? Pentru ce aduceţi miruri Celui viu? 
Inviat-a Hristos precum mai-nainte a zis. Să înceteze lacrimile voastre, mutându-se 
întru bucurie. 


Cu giulgiu înfăşurându-Te pe Tine, Hristoase, Iosif cel cu bun chip, Te-a pus în 
mormânt şi cu miresme ungând Biserica cea stricată a trupului Tău, a prăvălit o 
piatră mare deasupra gropii. 


Domnul a înviat prădând pe vrăjmaşul şi pe cei legaţi, răpindu-i, a scos pe toţi şi pe 
Adam cel dintâi zidit, pe acela sculându-l ca un îndurat şi iubitor de oameni, 
Dumnezeu. 


Slavă Tatălui şi Fiului şi Sfântului Duh. 


Treimea într-o unime să o lăudăm credincioşii, împreună cu Fiul pe Tatăl slăvind şi 
pe Duhul cel de o fiinţă cu Fiul şi carele este în Tatăl împreună fără început şi 
pururea veşnic Dumnezeu. 


Şi acum şi pururea şi în vecii vecilor. Amin (a Născătoarei de Dumnezeu) 


In pântece ai zămislit, Curată, fără de nici o lucrare, pe strugurul nestricăciunii, ca 
O viță, din care izvoarele nemuririi, ca nişte vin ne izvorăsc nouă pe Viaţa cea veş- 
Nică. 


Condacul, glasul al 2-lea: Bucuraţi-vă, purtătoarelor de mir, zicând: Plângerea 
strămoaşei Evei o ai potolit cu învierea Ta, Hristoase Dumnezeule, şi apostolilor 
Tăi a binevesti le-ai poruncit: Mântuitorul a înviat din mormânt. 


Icos: La mormântul Tău, Mântuitorule, mergând mironosiţele, se mirau cu gândul 
întru sine şi ziceau: Cine va răsturna nouă piatra de pe mormânt? Şi căutând, a 
văzut că piatra era răsturnată şi de chipul îngerului precum şi de îmbrăcămintea lui 
se minunau şi fiind cuprinse de spaimă, gândeau să fugă. lar tânărul către dânsele, 
a strigat: Nu vă temeţi voi, Acela pe carele căutaţi, S-a sculat; veniți de vedeţi locul 
unde a zăcut trupul lui lisus şi degrab mergând vestiți ucenicilor, că Mântuitorul a 
înviat din mormânt. 


Cântarea a 7-a 


Irmos: Heruvimilor urmând tinerii, în cuptor au săltat cântând: Bine eşti cuvântat, 
Dumnezeule, că întru adevăr şi cu judecată ai adus asupră-ne acestea toate, pentru 
păcatele noastre, Cela ce eşti prea lăudat şi prea slăvit întru toţi vecii. 


Ca un lubitor de oameni, vrând să mântuieşti din înşelăciune pe toţi pe care i-ai 
zidit, ai suferit a Te pironi pe Cruce, ca să înnoieşti cu trupul Tău, Mântuitorule, 
chipul cel îngropat de patimi şi surpând iadul, ai înviat şi pe cei morţi împreună cu 
Tine. 


Pe Cruce fiind înălţat, pe toţi i-ai chemat la Tine, Îndurate, precum Te-ai făgăduit, 
Bunule, că toate acestea întru adevăr ai binevoit a le răbda pentru păcatele noastre; 
pentru aceea şi tâlharului i-ai deschis porțile Raiului, Mântuitorule. 


Tu ai ridicat a treia zi din mormânt Biserica trupului Tău cea stricată, precum Te-ai 
făgăduit, Bunule, ca în adevăr să-i arăţi slava Ta, care o izvorăşti nouă prin cre- 
dinţă, scoțând pe cei robiţi, pe care îi ţinea iadul întru legături. 


O, neînţelepţia voastră, evrei! O, nebunia voastră a celor fărădelege! Ce lucru de 
necrezut aţi văzut, de n-aţi crezut lui Hristos? Au nu pe cei bolnavi a sculat cu cu- 
vântul? Au n-a mântuit El toată lumea? Să vă plece pe voi spre credință măcar 
ostaşii, sau cei ce au înviat din morți. 


Să spună acum străjerii cei ce se făcuseră ca morţii, cum S-a furat Acela, pe carele 
nu L-au văzut ei nemulţumitorii? Că dacă nu L-au văzut nici au simţit când a 
înviat, cum puteau aşa să-L priceapă când S-a furat? Să vă plece pe voi a crede 
măcar, piatra aceea şi cele de îngropare ale lui Hristos. 


Pentru ce străjuiți ca pe un mort? Pentru ce aţi pus peceți pe piatră, evrei ? Negreşit 
că temându-vă de furtişag aţi pecetluit groapa. Deci, cum ar fi înviat Hristos de n- 
ar fi fost Dumnezeu? Să vă plece pe voi a crede cei ce au înviat şi s-au văzut de 
mulți. 


Slavă Tatălui şi Fiului şi Sfântului Duh. 


Împreună cu Tatăl slăvim pe Fiul şi pe Duhul Sfânt, strigând cu glas fără tăcere: 
Treime singuratecă în funță, miluieşte şi mântuieşte pe toți; unime în trei fețe, 
milostiveşte-Te spre noi, Dumnezeule cel prea slăvit în veci. 


Şi acum şi pururea şi în vecii vecilor. Amin (a Născătoarei de Dumnezeu) 


În pântecele tău, Preacurată, cum ai încăput prunc, pe Acela de carele se cutremu- 
ră Puterile îngereşti ca de un Dumnezeu? Fără numai precum a voit, precum a ştiut 
aşa S-a sălăşluit, vrând să mântuiască pe toți pământenii cei din Adam, dezlegând 
pe Adam din acel blestem, pentru mâncarea cea amară. 


Cântarea a 8-a 
Irmos: Pe Cel ce a închipuit mai înainte în rug lui Moise minunea Fecioarei, în 
muntele Sinai oarecând, lăudaţi-L, bine-L cuvântaţi şi-L prea înălţaţi întru toţi ve- 


CI. 


Razele soarelui s-au ascuns de frica patimilor lui Hristos şi au înviat morţii şi 
munţii s-au clintit şi pământul s-a cutremurat şi iadul s-a golit. 


Cei din cuptor oarecând de trei ori fericiţii tineri, înălţându-şi mâinile, au închipuit, 
Bunule, prea curată Crucea Ta, prin care ai surpat, Hristoase puterea vrăjmaşului. 


O, evrei orbi! Inşelători şi de lege călcători, care n-aţi crezut învierii lui Hristos, ca 
şi cum n-ar fi fost adevărată, ce lucru de necrezut aţi văzut? Că a înviat Hristos, cel 
ce a sculat pe cei morți. 


O, evrei vrăjmaşi! De nu ne credeţi pe noi, întrebaţi pe ostaşii voştri, ce au pătimit 
aceia? Cine este cel ce a răsturnat cu mâinile piatra de pe mormânt? 


Cine este Cel ce a uscat smochinul? Cine este Cel ce a vindecat mâna cea uscată ? 
Cine este Cel ce a săturat oarecând mulțimi în pustie? Fără numai Hristos, cel ce a 
sculat pe cei morți. 


Cine; este Cel ce a luminat orbii, a curățit leproşii şi şchiopii a îndreptat? Şi a 
umblat pedestru pe mare ca pe uscat? Fără numai Hristos Dumnezeu, cel ce a scu- 
lat pe cei morți. 


Cine este Cel ce a sculat din mormânt pe cel mort de patru zile şi pe fiul văduvei? 
Cine este Cel ce a întărit ca un Dumnezeu pe cel slăbănog ce era în pat? Fără nu- 
mai Hristos Dumnezeu, cel ce a sculat pe cei morți. 


Strigă şi piatra, glăsuiesc peceţile, care voi punându-le, aţi aşezat străjeri să păzea- 
scă mormântul; adevărat a înviat Hristos şi viază în veci. 


Adevărat a înviat Hristos, prădatu-s-a iadul, omorâtu-s-a şarpele, izbăvitu-s-a 
Adam, cutremuratu-s-au cei de jos. Pentru ce dar nu credeți, vrăjmaşi şi călcători 


de lege? 


Slavă Tatălui şi Fiului şi Sfântului Duh. 


Împreună cu Tatăl, pe Fiul şi pe Sfântul Duh, pe Sfânta Treime întru o Dumne- 
zeire slăvim strigând: Sfânt, sfânt, sfânt eşti în veci. 


Şi acum şi pururea şi în vecii vecilor. Amin (a Născătoarei de Dumnezeu) 


Pe pâinea cea pururea vie, care în pântecele tău s-a frământat fără de aluat întru 
frământătura noastră, o ai născut fără schimbare, pe unul Hristos Dumnezeu în do- 
uă fir. 


Ceea ce eşti mai cinstită..., nu cântăm. 
Cântarea a 9-a 


Irmos: Pe Ceea ce a zămislit în pântece cu trup, mai presus de fire, pe Cuvântul 
cel ce a strălucit din Tatăl fără de ani, cu cântări fără tăcere să o slăvim credincio- 
ŞII. 

Pe tâlharul cel ce 'Te-a cunoscut pe Cruce Dumnezeu, moştean Raiului celui înţele- 
gător l-ai făcut, pe cel ce a strigat: Pomeneşte-mă, atotputernice Mântuitorule. 


Lovit cu palma pentru noi şi scuipat ai fost, lisuse, de cei fărădelege, Cel ce ai scris 
tablele Legii în Sinai lui Moise, slugi Tale. 


Cu oţet şi cu fiere, Mântuitorule, Te-ai adăpat pentru noi, Cel ce ne-ai dat nouă 
Trupul şi cinstitul Tău Sânge, spre mâncarea şi spre băutura Vieţii tale celei veş- 
nice. 


In coasta cea de viaţă făcătoare, cu sulița împungându-Te, Hristoase, prea curatul 
Tău sânge şi cinstita apă ai izvorât lumii, ca un izvor pururea viu. 


Socotitu-Te-ai întru cei morţi, Cela ce ai înviat pe morţi, în mormânt Te-ai pus, 
Cela ce ai deşertat mormânturile; prădat-ai iadul, înviind pe Adam. 


Când ai înviat, lisuse s-a legat vrăjmaşul, s-a prădat iadul, s-au golit gropile, s-au 
sculat cei de jos, închinându-se Ție, Hristoase. 


Cine este cel ce a furat pe cel mort, mai ales gol? Pentru ce va amăgiţi, evrei? Hri- 
stos a înviat şi s-au dezlegat legăturile iadului şi încuietorile. 


Slavă Ţie, Hristoase Mântuitorule, cela ce ai izvorât viaţă şi ai răsărit lumină celor 
ce erau întru întunericul necunoştinţei şi tot pământul ai luminat cu scularea Ta. 


Sfetnicul cel cu bun chip losif să se laude, împreună cu mironosiţele şi cu dumne- 
zeieştii ucenici, ca cel ce este şi acesta binevestitor al sculării lui Hristos. 


Pe Iosif cel minunat să-l lăudăm credincioşii, împreună şi pe Nicodim şi pe credin- 
cioasele mironosiţe, care au strigat: Domnul a înviat cu adevărat. 


Slavă Tatălui şi Fiului şi Sfântului Duh. 


Fără de început eşti, Părinte nezidit eşti, Fiule, împreună de pe un scaun eşti şi Du- 
hule Sfinte. Aceste trei una sunt după fire şi trei după feţe; un Dumnezeu adevărat. 


Şi acum şi pururea şi în vecii vecilor. Amin (a Născătoarei de Dumnezeu) 


Să se veselească lessei, să dănțuiască şi David; că iată Fecioara, toiagul cel de 
Dumnezeu sădit, a odrăslit pe Hristos, floarea cea pururea vie. 


Sinaxar în Duminica a treia după Paşti a mironosiţelor 


Duminica Mironosițelor 
este ziua Femeii Creștine. 
în Biserica Ortodoxă. 

Le dorim tuturor erele 
> _oviaţă lungă, SR 
[A plină de! pliniri sufletești 

„La mulţi, anji 

Stih: Uceniţele din credinţă aduc lui Hristos miruri, 
Iar eu aduc Mântuitorului cu cântare stihuri. 


Tot în această zi, Duminica a treia după Paşti, prăznuim sărbătoarea Sfintelor 
femei mironosiţe. Încă facem şi pomenirea lui Iosif cel din Arimateia, care a fost 
unul din cei şaptezeci de ucenici ascunşi. Şi iarăşi pomenirea lui Nicodim celui ce 
venise noaptea la Hristos, care era dintre cei mari ai iudeilor. 


Pentru că aceste femei au fost cele întâi mărturii nemincinoase ale învierii; iar losif 
şi Nicodim ale îngropării, două fapte prea adevărate şi prea cunoscute de noi. 


Pentru că pe Nicodim îndată l-au izgonit iudeii din Sinagogă, neîngăduindu-l să fie 
împreună cu el. 


Iar pe Iosif, după ce a îngropat trupul Domnului, l-au aruncat iudeii într-o groapă, 
din care s-a scos cu puterea lui Dumnezeu şi s-a dus în Arimateia, la moşia sa. lar 
după ce a înviat Hristos, S-a arătat lui fiind legat cu legături şi i-a adeverit şi mai 
mult taina învierii. Şi multe a răbdat el de la iudei, dar n-a suferit a ţine sub tăcere 
cele de taină, ci cu îndrăzneală a învăţat toate cele ce se făcuseră. 


ŞI spun că Nicodim acesta mai întâi decât toți a vestit cu amănuntul cele ce au fost 
pentru patima lui Hristos şi pentru înviere; mai ales că el era unul din cei întâi din 
Sobor şi ştia bine atât sfaturile şi uneltirile ludeilor, precum şi tot ce s-a petrecut cu 
Domnul. Şi, pentru aceasta au fost rânduiți după înviere, împreună cu femeile cele 
ce-L văzuseră, ca nişte mărturii nemincinoase ale îngropării. 


Şi, deşi crederea Tomei se pune cea dintâia, totuşi întâi femeile acestea au văzut în- 
vierea şi o au vestit ucenicilor. Că, se cădea seminţiei care căzuse întâi sub păcat şi 
moştenise blestemul, să vadă întâi şi învierea şi să audă bucuria. lar mironosiţe s- 
au numit, pentru că Vineri pentru Paştile ce venea, că era mare ziua Sâmbetei 
aceleia, cu totul s-au nevoit Iosif şi Nicodim de au îngropat trupul Domnului; şi 
măcar că-l unseseră şi cu unsori după obiceiul iudeilor, dar nu precum se cădea. Că 
punând numai aloe şi smirnă mai mult şi cu pânză subţire înfăşurându-L, L-au pus 
în groapă. Pentru aceea dar, acestea dragoste fierbinte având către Hristos, ca nişte 
uceniţe, unsori de mult preţ cumpărând, au venit noaptea, sau pentru frica iudeilor, 
sau pentru că şi obicei era a plânge de dimineaţă. Şi mai vârtos ca să-L ungă şi să 
plinească aceea ce lipsise atunci din pricina grăbirii. 


Iar venind ele la mormânt, au văzut mai multe arătări, precum: Doi îngeri strălu- 
cind înlăuntrul gropii şi pe altul şezând pe piatră. După aceea au văzut pe Hristos şi 
s-au închinat Lui; iar Magdalenei părându-i-se că este grădinarul, a întrebat de 
Dânsul. 


Trebuie să ştim încă, că mai multe au fost mironosiţele; ci, evangheliştii pomenesc 
numai de cele mai vestite, iar pe celelalte le-au lăsat. 


Și au fost acestea: 


Y Cea mai întâia decât toate, Magdalena Maria, din care izgonise Hristos 
şapte draci; care şi venind în Roma după învierea lui Hristos, precum se 
povesteşte, a dat morţii pe Pilat şi pe arhierei, spunând lui Tiberie Cezarul 


cele ce se făcuseră Mântuitorului. Aceasta după aceea a murit în Efes şi s-a 
îngropat de loan, cuvântătorul de Dumnezeu, apoi de prea înțeleptul Leon s- 
a adus în Constantinopol. 

Y A doua, Salomi, care este fata lui Iosif, păzitorul Născătoarei de Dumnezeu, 

că aşa se numea, care fată a lui a avut bărbat pe Zevedei, din care s-au năs- 
cut evanghelistul loan şi Iacov. Pentru că patru feciori parte bărbătească a 
născut Iosif, pe lacov ce se cheamă cel mic, pe losie, pe Simon şi pe luda. Şi 
trei fete: pe Estira, pe Tamar şi pe Salomi a lui Zevedei. 
Deci, când auzi în Evanghelie, Maria a lui lacov celui mic şi mama lui losi, 
să ştii că este Născătoarea de Dumnezeu, că mamă se socotea a fi ea fecio- 
rilor lui Iosif, încât se crede de aici, că loan evanghelistul a fost nepot de 
soră lui Hristos. 

Y Iara treia mironosiță este Ioana, femeia lui Huza, care a fost ispravnic şi 
iconom casei împăratului Irod. 

Y Apatra şi a cincea sunt: Maria şi Marta, surorile lui Lazăr. 

V A şasea, Maria a lui Cleopa, iar a şaptea, Susana. 


Și alte multe au fost precum spune dumnezeiescul Luca, cele ce slujeau lui Hristos 
şi ucenicilor din averile sale. 


Deci, ca pe cele ce au propovăduit învierea şi multe arătări ne-au spus spre în- 
credinţarea şi dovedirea învierii lui Hristos după Toma şi pe acelea a hotărît Bise- 
rica lui Hristos a le prăznui, ca pe cele ce au văzut întâi pe Hristos înviat din morți 
şi tuturor au vestit propovăduirea cea de mântuire şi ca pe cele ce şi-au petrecut 
viaţa în Hristos bine şi precum se cădea unor femei învăţate de Hristos. 


Pentru rugăcinile Sfintelor mironosiţe, Hristoase Dumnezeule, miluieşte-ne pe noi, 
acum şi pururea şi în vecii vecilor. Amin. 


